Toimintakertomus vuosilta 2001 – 2002

Sukuseuran kokoukset

Sukuseura kokoontui varsinaiseen kokoukseen Uudessa Valamossa 11.8.2001. Sääntöjen mukaisten asiain lisäksi julkistettiin kokouksen yhteydessä uuden sukukirjan Genealogia Heikeliana II:1:n valmistuminen. Kaksipäiväisen suvun kokoontumisen monipuolisen ohjelman onnistuneista järjestelyistä vastasivat Aija ja Esko Ahola. Kokoukseen osallistui noin 70 suvun jäsentä. Heistä Ruotsissa asuvia oli seitsemän. 

Eroavaa puheenjohtajaa Miika Heikinheimoa kiitettiin kukkien kera kymmenvuotisesta merkittävästä työstä sukuseuran puheenjohtajana, jota oli edeltänyt toiminta sukuseuran sihteerinä.

Perinteisen Heikinpäivän lounaan yhteydessä pidettiin sukuseuran ylimääräinen kokous Helsingin suomalaisella klubilla 19.1.2002. Lounaalle osallistui noin 60 ja kokoukseen noin 50 suvun jäsentä. Lounasesitelmän piti Oulun Ruotsalaisen Yksityiskoulun (Svenska Privatskolan i Uleåborg) historian lehtori Carl-Eric Silvander piti aiheesta ”Skolorna i Uleåborg under 400 år” (”Oululaiset koulut 400 vuoden aikana”). Yrjänä Heikinheimo puhui aiheesta ”Haasteita sukumme perinteen vaalimisessa”.

Molemmissa kokouksissa käsiteltiin sukuseuran sääntöjen muutosta. Sääntömuutoksen tärkein osa kohdistui yhdistyksen tarkoituksen uuteen määrittelyyn, jäsenryhmien määrittelyyn ja hallituksen rakenteeseen. Säännöt jätettiin kokouksessa 19.1.2002 hyväksytyn mukaisina rekisteröitäväksi Patentti- ja rekisterihallitukselle (PRH). PRH:ssa tehtyjen sanamuodon täsmennysten mukaisina säännöt rekisteröitiin 11.12.2002. 
Samoin molemmissa kokouksissa käsiteltiin hallituksen vaalia pyrkimyksellä saada hallituksen koostumus vastaamaan uusia sääntöjä.

Hallitus

Sukuseuran kokouksessa 11.8.2001 valittiin yhdistyksen hallitukseen seuraavat 14 jäsentä: Matti Höyhtyä (sukuhaara 2), Aija Ahola (3c), K. Jaakko Heikinheimo (3c), Liisa Huovinen (3h), Monica Heikel-Nyberg (5a), Max Lundell (5b), Terhen Järvi-Kääriäinen (6a), Jaakko Heikinheimo (7a), Tuomas Heikinheimo (7b), Yrjänä Heikinheimo (7b), Anita Dahlström (7c), Mikael Kiviharju (7c), Risto Ruskomaa (7e) ja Sampo Kyander (8c). 
Hallituksen vaali tarkistettiin uusien sääntöjen sisällön mukaiseksi kokouksessa 19.1.2002 ja sai se seuraavan koostumuksen :

Puheenjohtaja		Varapuheenjohtaja
Yrjänä Heikinheimo (7b)		Risto Ruskomaa (7e) 

Varsinainen jäsen		Henkilökohtainen varajäsen
Matti Höyhtyä (2)		K. Jaakko Heikinheimo (3c)
	Liisa Huovinen (3h)		Pirkko Lehto (3c)
	Monica Heikel-Nyberg (5a)	Julia Lundell (5b)
	Terhen Järvi-Kääriäinen (6a)	Tuomas Heikinheimo (7b)
	Mikael Kivijärvi (7c)		Anita Dahlström (7c)
Markku Kortekangas (9c)		Sampo Kyander (8c)

Hallitus on kokoontunut kaikkiaan viisi kertaa, kahden kokoontumisen pöytäkirjalla yhdistettyyn kokoukseen 15 ja 23.10.2001, kaksi kertaa 19.1.2002, sekä 24.9.2002 ja 25.3.2003. 

Toiminta

Hallitus asetti 19.1.2002 sukuseuran toiminnan hoitamista varten kaksi työryhmää. Hallinto- ja talousasioiden työryhmään nimettiin puheenjohtajien lisäksi Liisa Huovinen, Markku Kortekangas ja Paavo Norlamo. Tämä ryhmä määrättiin toimimaan myös sukukirjaprojektin johtoryhmänä. Työryhmä on kokoontunut kerran 5.5.2002.
Sukukirjan toisen osan valmistelua on hoidettu työryhmässä, jossa on ollut jäseninä Julia Lundell (Sh 5, 6kk), Monica Heikel-Nyberg (sh 5), Terhen Järvi-Kääriäinen (Sh 6), Markku Kortekangas (Sh 9) sekä Pirkko Kyrki (itse sh 7a, hoitanut sh 5:n tiedon keräystä ja toimitussihteerin tehtäviä) ja Yrjänä Heikinheimo (projektipäällikkönä).
”Suvun haudat”-työryhmään nimettiin puheenjohtajaksi Risto Ruskomaa ja jäseniksi Monica Heikel-Nyberg, Sampo Kyander ja Yrjänä Heikinheimo. Tämä työryhmä ei matkojen sanelemista esteistä johtuen ole kokonaisuudessaan kokoontunut. Pienryhmissä tehdyn selvityksen perusteella päätti hallitus ottaa sukuseuralle kunnossapitovastuun alla mainittujen 16 suvun haudan ja niillä olevien hautamuistomerkkien osalta. 

Maria Niska 1834-1838 (Sh 1; GH 321/1) 		Oulu
Pehr Samuel Heikel 1784-1862 (Sh 3, GH 46)		Rovaniemi
Catharina Gustava Heikel (Dobbin) 1798-1872 (Sh 3, GH 46)	Oulu
Carl Johan Heikel 1786-1850 (Sh 4, GH 47)		Mustasaari
Henrik Jakob Heikel 1782-1843 (III, GH 63)		Haukipudas
Anna Margareta Heikel (Laurin) 1782-1857 (III, GH 63)	Oulu
Henrik Heikel 1808-1867 (Sh 5, GH 631)		Helsinki
Jeanette Heikel (Schauman) 1812-1886 (Sh 5, GH 631)	Pedersöre
Wilhelm Heikel 1811-1883 (Sh 6, GH 632)		Uusikaupunki
Cecilia Heikel 1817-1904 (Sh 6, GH 632)		Kemiö
Albert Heikel 1812-1880 (Sh 7, GH 633)		Ylitornio
Johannes Heikel 1873-1878 (Sh 7a, GH 633/24)		Kittilä
Karl Heikel 1815-1885 (Sh 8, GH 634)			Janakkala
Henrik (Heikki) Heikel 1865-1937 (Sh 8, GH 634/D)		Janakkala
August Heikel 1816-1866 (Sh 9, GH 635)		Uusikaarlepyy
Aurora Emilia Heikel 1819-1904 (Sh 9, GH 635)		Vihti

Jäsenet

Jäsenkirjeitä on lähetetty vuonna 2001 kaksi ja vuonna 2002 yksi.

Talous

Kertomuskauden merkittävin taloudellinen tapahtuma oli uuden sukukirjan Genealogia Heikeliana II:1:n valmistuminen. Kirjaa oli jo aikaisemmin ennakkomarkkinoitu ja varsinainen myyntityö tapahtui kevät-kesällä 2001. Kirjan kustannukset on saatu kokonaan katetuiksi siitä saaduilla myyntituloilla vuoden 2002 alussa.
Yhdistyksen talous on vakaa eikä siinä ole odotettavissa erityisiä muutoksia.

Helsingissä maaliskuun 25 päivänä 2003

Sukuseuran hallitus

	LIITE

Suruviestit

Toimintakauden 2001-2003 aikana on seuraavat suruviestit suvun jäsenten tai lähiomaisten kuolemasta tulleet sukuseuran tietoon:

3d	Kurt William Tillman				24.02.2002 – 83 v
4	Esko Tapio Laitinen				16.11.2002 – 73 v
7a	Juhani Heikinheimo				25.04.2002 – 89 v
	Irma Elisabet (Liisa) Siltanen, o.s. Heikinheimo		09.10.2001 – 81 v
	Matti Heikinheimo (GH 633/2H1)			11.02.2003 – 82 v
6b	Eili Johanna Maria Heikinheimo			27.09.2001 – 79 v
7c	Alf Valentin Alfredson			01.05.2002 – 71 v
7d	Pehr Wilhelm (Guillermo) Heikel 			29.03.2003 – 86 v
7e	Aune Saloheimo, o.s. Reinilä			15.04.2002 – 89 v
	Eero Juhani Reinilä				19.05.2002 – 91 v
7e (7b) Sisko Elina Saloheimo, o.s. Koskimies		16.11.2002 – 55 v
9c	Aila Ester Maria Norlamo, o.s. Puronen		12.12.2000 – 78 v
9f	Kurt Henrik Sundwall				28.09.2002 – 81 v

Sukuseura kunnioittaa poismenneiden suvun jäsenten muistoa